Atesa l'Ordre EMO/374/2014, de 3 de desembre, per la qual s'aproven les bases reguladores per a la concessió de subvencions públiques destinades al finançament del Programa integral de foment de l'emprenedoria emmarcat en el programa Catalunya Emprèn, i es fa pública la convocatòria anticipada per a l'any 2015 (DOGC núm. 6779, de 30.12.2014);
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; a proposta de la Direcció General d'Economia Social i Cooperativa i Treball Autònom; amb els informes previs de l'Àrea Jurídica de la Secretaria d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes;
Es modifica l'article 2.5 de l'Ordre EMO/374/2014, de 3 de desembre, per la qual s'aproven les bases reguladores per a la concessió de subvencions públiques destinades al finançament del Programa integral de foment de l'emprenedoria emmarcat en el programa Catalunya Emprèn, i es fa pública la convocatòria anticipada per a l'any 2015 (DOGC núm. 6779, de 30.12.2014), que queda redactat de la manera següent:
"2.5 Aquesta dotació inicial es podrà ampliar, en funció de les disponibilitats pressupostàries, amb la resolució prèvia del/de la director/a general d'Economia Social, Cooperativa i Treball Autònom".
Es modifica el primer paràgraf de la base 2.2 de l'esmentada Ordre EMO/374/2014, que queda redactat de la manera següent:
"Les accions del Programa integral de foment de l'emprenedoria estan adreçades a persones en situació d'atur o ocupades.
En tot cas, per als perceptors de prestacions es requerirà la inscripció prèvia com a demandants d'ocupació al Servei d'Ocupació de Catalunya per tal d'accedir als serveis".
Es modifica el segon paràgraf la base 6.6, de l'esmentada Ordre EMO/374/2014, que queda redactat de la manera següent
" Curriculum vitae del personal assessor/tècnic on consti la formació i l'experiència mínima de tres anys en assessorament i orientació a les persones emprenedores per a la creació d'empreses.
Aquest currículum s'haurà de lliurar signat manualment i escanejat.
Excepcionalment es tindran en compte la declaració signada pel responsable corresponent segons la qual estan en procés de selecció/contractació i el tècnic/a que seleccionin/contractin complirà amb els tres anys d'experiència en assessorament i orientació a les persones emprenedores.
Les entitats hauran de presentar el currículum de la persona seleccionada juntament amb la documentació que estableix la base 12.1 per procedir al primer pagament de la subvenció atorgada".
Es modifica el termini de la base 9.2 de la mateixa Ordre EMO/374/2014, de la manera següent:
"9.2 El termini màxim per resoldre i notificar la resolució de subvenció serà de cinc mesos".
S'afegeix un nou apartat, el d),a la base 12.1 de la mateixa Ordre EMO/374/2014, redactat de la manera següent:
"d) Curr i culum vitae signat del/de la tècnic/a seleccionat, en cas que amb la sol·licitud de subvenció l'entitat hagués presentat una declaració assegurant que es trobava en procés de selecció/contractació".
Es modifica la base 12.2 de la mateixa Ordre EMO/374/204, que queda redactada de la següent manera:
"12.2 Cas que la documentació que estableix la base 12.1 no es presenti correctament i en el termini establert, s'iniciarà el procediment de revocació de la subvenció atorgada".
Es modifica la base 14.2.1 de la mateixa Ordre EMO/374/2014, que queda redactada de la manera següent:
"14.2.1 Memòria tècnica justificativa del pla de treball executat d'acord amb el model normalitzat, amb indicació de les activitats realitzades i dels resultats obtinguts que caldrà presentar signat digitalment per mitjà de l'EACAT en el cas d'entitats públiques, i per mitjà del Canal Empresa en el cas de la resta d'entitats.
"Les entitats hauran de conservar els documents justificatius de les activitats desenvolupades que acreditin l'execució correcta de les accions, d'acord amb els models del Catàleg de serveis:
"Els fulls de seguiment de les persones emprenedores degudament signats per la persona tècnica i la persona beneficiària, i datats dins el període elegible.
"La llista d'assistència a les accions de formació degudament signada per les persones beneficiàries i la persona formadora, i datada dins el període elegible.
"El nombre de fulls de seguiment està necessàriament relacionat amb el nombre de persones beneficiàries declarat al pla de treball executat de la memòria tècnica, a excepció de les persones beneficiàries de sensibilització.
"De la mateixa manera, hi haurà tantes llistes d'assistència com accions de formació desenvolupi l'entitat beneficiària i constin com a realitzades segons el pla de treball executat.
"Si s'escau, i d'acord amb l'activitat, hauran de conservar la documentació probatòria de la seva realització efectiva (tríptics, publicacions, material editat, ponències i altres), amb indicació expressa del compliment de les mesures de publicitat que estableix la base 21.
"Així mateix, d'acord amb el criteri de transferibilitat de la xarxa Catalunya Emprèn, i segons l'activitat realitzada, s'haurà d'aportar el material didàctic en format digital juntament amb la tramesa via EACAT o per mitjà de l'adreça electrònica [EMAIL].
"L'Àrea d'Administració i Control de la Gestió de la Direcció General d'Economia Social i Cooperativa i Treball Autònom comprovarà la memòria tècnica justificativa i podrà requerir l'entitat beneficiària per a l'enviament dels documents justificatius de les activitats desenvolupades que acreditin l'execució correcta de les accions".